CELEX: 32013R0145
Language: mt
Date: 2013-02-19 00:00:00
Title: Regolament ta’ Implimentazzjoni tal-Kummissjoni (UE) Nru 145/2013 tad- 19 ta’ Frar 2013 li jemenda r-Regolament tal-Kunsill (KE) Nru 314/2004 dwar ċertu miżuri restrittivi fir-rigward taż-Żimbabwe

20.2.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 47/63
            
         REGOLAMENT TA’ IMPLIMENTAZZJONI TAL-KUMMISSJONI (UE) Nru 145/2013
   tad-19 ta’ Frar 2013
   li jemenda r-Regolament tal-Kunsill (KE) Nru 314/2004 dwar ċertu miżuri restrittivi fir-rigward taż-Żimbabwe
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 314/2004 tad-19 ta' Frar 2004 dwar ċertu miżuri restrittivi fir-rigward taż-Żimbabwe (1), u b'mod partikolari l-Artikolu 11(a) u (b) tiegħu,
   Billi:
   
               (1)
            
            
               L-Anness III tar-Regolament (KE) Nru 314/2004 jelenka l-persuni koperti mill-iffriżar ta' fondi u ta' riżorsi ekonomiċi taħt dak ir-Regolament. Anness II tar-Regolament (KE) Nru. 314/2004 jelenka l-awtoritajiet kompetenti li ġew mogħtija lilhom funzjonjiet speċifiċi li jirrigwardaw l-implimentazzjoni tar-Regolament.
            
         
               (2)
            
            
               Id-Deċiżjoni tal-Kunsill 2011/101/PESK tal-15 ta' Frar 2011 (2) dwar miżuri restrittivi kontra ż-Żimbabwe, tidentifika l-persuni fiżiċi u ġuridiċi li għalihom japplikaw ir-restrizzjonijiet kif ipprovdut fl-Artikolu 5 ta' dik id-Deċiżjoni, u r-Regolament (KE) Nru 314/2004 idaħħal fis-seħħ dik id-Deċiżjoni sal-punt li l-azzjoni fil-livell ta' Unjoni tkun meħtieġa.
            
         
               (3)
            
            
               Fit-18 ta' Frar 2013, il-Kunsill iddeċieda li jneħħi ċerti annotazzjonijiet mil-lista ta' persuni u entitajiet li għalihom għandhom japplikaw ir-restrizzjonijiet. L-Anness III tar-Regolament (KE) Nru 314/2004 għandu jiġi emendat sabiex tiġi żgurata l-konsistenza ma' dik id-Deċiżjoni tal-Kunsill.
            
         
               (4)
            
            
               L-Anness II tar-Regolament (KE) Nru 314/2004 għandu jiġi aġġornat fuq il-bażi tal-informazzjoni l-aktar reċenti pprovduta mill-Istati Membri fir-rigward tal-identifikazzjoni tal-awtoritajiet kompetenti.
            
         
               (5)
            
            
               Ir-Regolament tal-Kunsill (KE) Nru 314/2004 għandu għalhekk jiġi emendat skont dan,
            
         ADOTTAT DAN IR-REGOLAMENT:
   Artikolu 1
   Ir-Regolament (KE) Nru 314/2004 huwa emendat kif ġej:
   
               (1)
            
            
               L-Anness II huwa sostitwit bit-test indikat fl-Anness I ta' dan ir-Regolament.
            
         
               (2)
            
            
               L-Anness III huwa emendat b'konformità mal-Anness II ta' dan ir-Regolament.
            
         Artikolu 2
   Dan ir-Regolament jidħol fis-seħħ l-għada tal-ġurnata tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, id-19 ta’ Frar 2013.
      
         
            Għall-Kummissjoni, F’isem il-President,
         
         
            Il-Kap tas-Servizz tal-Istrumenti tal-Politika Barranija
         
      
   
   
      (1)  ĠU L 55, 24.2.2004, p.1.
   
      (2)  ĠU L 42, 16.2.2011, p. 6-23.
   
      ANNESS I
      
         
            "ANNESS II
            
               Websajts għal tagħrif dwar l-awtoritajiet kompetenti msemmija fl- Artikoli 4, 7 u 8 u l-indirizz għan-notifiki lill-Kummissjoni Ewropea
            
            IL-BELĠJU
            http://www.diplomatie.be/eusanctions
            IL-BULGARIJA
            http://www.mfa.bg/en/pages/135/index.html
            IR-REPUBBLIKA ĊEKA
            http://www.mfcr.cz/mezinarodnisankce
            ID-DANIMARKA
            http://um.dk/da/politik-og-diplomati/retsorden/sanktioner/
            IL-ĠERMANJA
            http://www.bmwi.de/DE/Themen/Aussenwirtschaft/aussenwirtschaftsrecht,did=404888.html
            L-ESTONJA
            http://www.vm.ee/est/kat_622/
            L-IRLANDA
            http://www.dfa.ie/home/index.aspx?id=28519
            IL-GREĊJA
            http://www.mfa.gr/en/foreign-policy/global-issues/international-sanctions.html
            SPANJA
            http://www.maec.es/es/MenuPpal/Asuntos/Sanciones%20Internacionales/Paginas/Sanciones_%20Internacionales.aspx
            FRANZA
            http://www.diplomatie.gouv.fr/autorites-sanctions/
            L-ITALJA
            http://www.esteri.it/MAE/IT/Politica_Europea/Deroghe.htm
            ĊIPRU
            http://www.mfa.gov.cy/sanctions
            IL-LATVJA
            http://www.mfa.gov.lv/en/security/4539
            IL-LITWANJA
            http://www.urm.lt/sanctions
            IL-LUSSEMBURGU
            http://www.mae.lu/sanctions
            L-UNGERIJA
            http://www.kulugyminiszterium.hu/kum/hu/bal/Kulpolitikank/nemzetkozi_szankciok/
            MALTA
            http://www.doi.gov.mt/EN/bodies/boards/sanctions_monitoring.asp
            IL-PAJJIŻI L-BAXXI
            www.rijksoverheid.nl/onderwerpen/internationale-vrede-en-veiligheid/sancties
            L-AWSTRIJA
            http://www.bmeia.gv.at/view.php3?f_id=12750&LNG=en&version=
            IL-POLONJA
            http://www.msz.gov.pl
            IL-PORTUGALL
            http://www.min-nestrangeiros.pt
            IR-RUMANIJA
            http://www.mae.ro/node/1548
            IS-SLOVENJA
            http://www.mzz.gov.si/si/zunanja_politika_in_mednarodno_pravo/zunanja_politika/mednarodna_varnost/omejevalni_ukrepi/
            IS-SLOVAKKJA
            http://www.foreign.gov.sk
            IL-FINLANDJA
            http://formin.finland.fi/kvyhteistyo/pakotteet
            L-ISVEZJA
            http://www.ud.se/sanktioner
            IR-RENJU UNIT
            www.fco.gov.uk/competentauthorities
            
               Indirizz għan-notifiki lill-Kummissjoni Ewropea
            
            
                        Il-Kummissjoni Ewropea
                     
                  
                        Is-Servizz tal-Istrumenti tal-Politika Barranija (FPI)
                     
                  
                        EEAS 02/309
                     
                  
                        B-1049 Brussels
                     
                  
                        Belgium
                     
                  
                        E-mail: relex-sanctions@ec.europa.eu"
                     
                  
      
   
   
      ANNESS II
      L-Anness III tar-Regolament (KE) Nru 314/2004 huwa emendat kif ġej:
      
                  (1)
               
               
                  L-annotazzjonijiet li ġejjin jitneħħew minn taħt l-intestatura ‧Persuni‧:
                  
                               
                           
                           
                              Isem
                              (u psewdonomi possibbli)
                           
                           
                              Informazzjoni ta' identifikazzjoni
                           
                           
                              Raġunijiet
                           
                        
                              (1)
                           
                           
                              Chapfika, David
                           
                           
                              Ex-Viċi Ministru għall-Agrikoltura (Ex-Viċi Ministru għall-Finanzi), imwieled fis-7.4.1957;
                              Passaport:ZL037165.
                              ID: 63-052161G48
                           
                           
                              President nazzjonali tal-Kumitat tal-ġbir ta' fondi taż-ZANU-PF, sponsorja lill-milizzji fl-2008 billi pprovda appoġġ għall-bażijiet tal-milizzja fiż-żona ta' Hoyuyu f'Mutoko.
                           
                        
                              (2)
                           
                           
                              Chigudu, Tinaye Elisha Nzirasha
                           
                           
                              Ex-Gvernatur Provinċjali: ta' Manicaland. Imwieled 13.08.42.
                              Passaport AD000013.
                              ID 63-022247R42.
                           
                           
                              Ex-Segretarju Permanenti tal-Ministeru tal-Minjieri u l-Iżvilupp tal-Minjieri fiż-Żimbabwe u Ex-Gvernatur Provinċjali ta' Manicaland. Assoċjat mal-fazzjoni tal-Gvern taż-ZANU-PF. F'Ġunju 2008 ordna r-ripressjoni tal-partitarji tal-MDC
                           
                        
                              (3)
                           
                           
                              Chipanga, Tongesai Shadreck
                           
                           
                              Ex-Viċi Ministru tal-Affarijiet Interni, imwieled fl-10.10.1940 alt 10.10.1946.
                           
                           
                              Ex-membru tal-Gvern u ex-direttur tal-pulizija sigrieta taż-Żimbabwe, assoċjat ma' qtil b'motivi politiċi.
                           
                        
                              (4)
                           
                           
                              Kwenda, R.
                           
                           
                              Maġġur, Zaka tal-Lvant.
                           
                           
                              Involut direttament fil-kampanja ta’ terrur li saret qabel u matul l-elezzjonijiet. Kap tal-vjolenza f’Zaka fl-2008.
                           
                        
                              (5)
                           
                           
                              Mahofa, Shuvai Ben
                           
                           
                              Ex-Viċi Ministru tal-Iżvilupp taż-Żgħażagħ, il-Ġeneri u l-Ħolqien tal-Impjiegi, imwieled fl-4.4.1941.
                              Passaport AD000369.
                              ID 27-031942V27
                           
                           
                              Sponsorja lil dawk li stabbilixxew bażijiet ta' tortura f'Masvingo. Persuni minn dawn il-bażijiet qatlu lil Mapurisa Zvidzai fl-24 ta' April 2008 u lil Tiziro Moyo fil-11 ta' Ġunju 2008.
                           
                        
                              (6)
                           
                           
                              Mashava, G.
                           
                           
                              Kurunell, Chiredzi Ċentrali.
                           
                           
                              Mexxa vjolenza b'motivi politiċi f'Chirendzi fl-2008.
                           
                        
                              (7)
                           
                           
                              Moyo, Gilbert
                           
                           
                              “Veteran tal-Gwerra”, mexxej tal-milizzja taż-ZANU-PF.
                           
                           
                              Involut direttament fil-kampanja ta' terrur li twettqet qabel u matul l-elezzjonijiet tal-2008 fil-Punent ta’ Mashonaland (Chegutu); involut fl-akkwist vjolenti ta' azjendi agrikoli.
                           
                        
                              (8)
                           
                           
                              Mpabanga, S.
                           
                           
                              Logutenent Kurunell, Lvant ta’ Mwenezi
                           
                           
                              Involut direttament fil-kampanja ta’ terrur li saret qabel u matul l-elezzjonijiet. Mexxa vjolenza b'motivi politiċi fi Mwenezi.
                           
                        
                              (9)
                           
                           
                              Msipa, Cephas George
                           
                           
                              Ex-Gvernatur Provinċjali: Midlands, imwieled fis-7.7.1931.
                           
                           
                              Ex-Gvernatur Provinċjali assoċjat mal-fazzjoni tal-Gvern taż-ZANU-PF.
                           
                        
                              (10)
                           
                           
                              Muchono, C.
                           
                           
                              Logutenent Kurunell, Punent ta' Mwenezi.
                           
                           
                              Direttament involut fil-kampanja ta' terrur li seħħet qabel u matul l-elezzjonijiet, billi mexxa kampanja ta' terrur fi Mwenezi fl-2008.
                           
                        
                              (11)
                           
                           
                              Mudenge, Isack Stanislaus Gorerazvo
                           
                           
                              Ministru tal-Edukazzjoni Superjuri u tal-Edukazzjoni Terzjarja (Ex-Ministru tal-Affarijiet Barranin), imwieled fis-17.12.1941, alt 17.12.1948
                              Passaport AD000964.
                              ID 63-645385Q22
                           
                           
                              Membru tal-Gvern taż-ZANU-PF.
                           
                        
                              (12)
                           
                           
                              Mudonhi, Columbus
                           
                           
                              Assistent Spettur tal-Pulizija tar-Repubblika taż-Żimbabwe (ZRP).
                           
                           
                              Direttament involut fil-kampanja ta' terrur li seħħet qabel u wara l-elezzjonijiet, billi mexxa l-vjolenza f'Buhera fl-2008.
                           
                        
                              (13)
                           
                           
                              Mugariri, Bothwell
                           
                           
                              Ex-Assistent Superjuri tal-Kummissarju tal-Pulizija.
                           
                           
                              Ex-membru tal-forzi tas-sigurtà u jġorr responsabbiltà estensiva għal vjolazzjonijiet gravi tad-dritt għall-ħelsien ta’ għaqda paċifika. Bħala Uffiċjal inkarigat f'Harare, konness ma' operazzjonijiet vjolenti f'Marzu 2007.
                           
                        
                              (14)
                           
                           
                              Mumba, Isaac
                           
                           
                              Supretendent.
                           
                           
                              Involut direttament fil-kampanja ta' terrur li seħħet qabel u wara l-elezzjonijiet tal-2008. Kien jagħmel parti mil-linja ta' kmand li organizzat il-vjolenza fir-raħal ta' Soka f'Muzarabani.
                           
                        
                              (15)
                           
                           
                              Mutsvunguma, S.
                           
                           
                              Kurunell, Headlands.
                           
                           
                              Involut direttament fil-kampanja ta' terrur li seħħet qabel u matul l-elezzjonijiet fl-2008 f'Mutare u fil-Highlands.
                           
                        
                              (16)
                           
                           
                              Nkomo, John Landa
                           
                           
                              Viċi President. Ex-Speaker tal-Parlament (ex-Ministru għall-Affarijiet Speċjali fl-Uffiċċju tal-President), president nazzjonali taż-ZANU-PF, imwieled fit-22.8.1934.
                              Passaport AD000477.
                              ID 63-358161Q73
                           
                           
                              L-aktar li ilu membru tal-Gvern taż-ZANU-PF.
                           
                        
                              (17)
                           
                           
                              Nyambuya, Michael Reuben
                           
                           
                              Ex-Ministru tal-Enerġija u l-Iżvilupp tal-Enerġija (ex-Logutenent Ġenerali, Gvernatur Provinċjali: Manicaland), imwieled fit-23.7.1955.
                              Passaport AN045019.
                              ID 50-013758E50
                           
                           
                              Ex-membru tal-Gvern taż-ZANU-PF. Involut fil-vjolenza f'Manicaland u uża persunal tal-armata biex jiġu akkwistati azjendi agrikoli.
                           
                        
                              (18)
                           
                           
                              Parirenyatwa, David Pagwese
                           
                           
                              Ex-Ministru tas-Saħħa u l-Kura tat-Tfal (Ex-Viċi Ministru), imwieled fit-2.8.1950.
                              Passaport AD000899.
                              ID 63-320762P47
                           
                           
                              Ex-membru tal-Gvern taż-ZANU-PF. Organizza bażijiet ta' tortura fit-Tramuntana ta’ Murehwa u ta appoġġ lill-klikek li qatlu lil Edward Pfukwa fis-17 ta' Ġunju 2008 u lil Alloys Chandisareva Sanyangore f'Novembru 2008.
                           
                        
                              (19)
                           
                           
                              Rangwani, Dani
                           
                           
                              Spettur Investigattiv tal-Pulizija. Imwieled fil-11.2.1962.
                              ID 70-006039V70
                           
                           
                              Membru tal-forzi tas-sigurtà. Involut fi grupp ta' 50 persuna mħallsa direttament miż-ZANU-PF biex isibu u jittorturaw lill-partitarji tal-MDC f'April 2007.
                           
                        
                              (20)
                           
                           
                              Ruwodo, Richard
                           
                           
                              Direttur tal-Affarijiet tal-Veterani tal-Gwerra fil-Ministeru tad-Difiża. Brigadier Ġeneral, promoss fit-12 ta’ Awwissu 2008 għall-grad ta’ Maġġur Ġeneral (irtirat); ex-Aġent Sottosegretarju Permanenti (PUS) għall-Ministeru tad-Difiża, imwieled fl-14.3.1954.
                              ID 63-327604B50
                           
                           
                              Uffiċjal superjuri tal-armata involut direttament fil-kampanja ta' terrur li seħħet qabel u wara l-elezzjonijiet. Jissorvelja lill-veterani tal-gwerra, li bħala grupp ġew użati biex iwettqu l-politiki ripressivi tal-fazzjoni tal-Gvern taż-ZANU-PF.
                           
                        
                              (21)
                           
                           
                              Zhuwao, Patrick
                           
                           
                              Ex-Viċi Ministru tax-Xjenza u tat-Teknoloġija. Imwieled fit-23.5.1967.
                              ID 63-621736K70
                           
                           
                              Ex-membru tal-Gvern taż-ZANU-PF. Sfratta l-Konferenza dwar il-Kostituzzjoni f’Lulju 2009. Itterrorizza lis-sostenituri tal-MDC viċin Norton, akkumpanjat minn aġenti tas-CIO.
                           
                        
            
                  (2)
               
               
                  L-annotazzjoni li ġejja titneħħa minn taħt l-intestatura "II. Entitajiet":
                  
                               
                           
                           
                              Isem
                           
                           
                              Informazzjoni ta' identifikazzjoni
                           
                           
                              Raġunijiet
                           
                        
                              (1)
                           
                           
                              Divine Homes (PVT) Ltd
                           
                           
                              6 Hillside Shopping Centre, Harare, Zimbabwe; 31 Kensington Highlands, Harare, Zimbabwe; 12 Meredith Drive, Eastlea, Harare, Zimbabwe.
                           
                           
                              Ippreseduta minn David Chapfika.